**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаса ӧтйӧза палата котыртӧм да**

**сылӧн удж серти юалӧмъяс йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося йирым тӧлысь 24 лунӧ

**1 статья.** Пыртны «Коми Республикаса ӧтйӧза палата котыртӧм да сылӧн удж серти юалӧмъяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2017, 5 №, 91 ст.; 2018, 7 №, 122 ст.; 2019, 7 №; 87 ст.; 2021, 6 №, 117 ст.; 2023, 8 №, 157 ст.) татшӧм вежсьӧмъяс:

1. 8 статьяын:

1) 11 юкӧнса 2 пунктын «абу коммерческӧй организацияса юрнуӧдысьлӧн кырымпасӧн да печатьӧн» кывъяс бӧрын содтыны (эм кӧ) кывъяс;

2) 12 юкӧн гижны тадзи:

«12. Консультацияяслӧн бӧртасъяс серти Коми Республикаса Каналан Сӧвет локтан заседание дырйи вынсьӧдӧ Ӧтйӧза палатаӧ пырысьясӧс дас морт мындаын. Ӧтйӧза палатаӧ пырысьясӧс вынсьӧдӧм йылысь помшуӧмсӧ оформитӧны Коми Республикаса Каналан Сӧветлӧн шуӧмӧн.

Консультацияяслӧн бӧртасъяс серти Коми Республикаса Юралысь тайӧ статьяса 10 юкӧнӧн урчитӧм кадколаст помасьӧм бӧрын 20 лун чӧжӧн вынсьӧдӧ Ӧтйӧза палатаӧ пырысьясӧс дас морт мындаын. Ӧтйӧза палатаӧ пырысьясӧс вынсьӧдӧм йылысь помшуӧмсӧ оформитӧны Коми Республикаса Юралысьлӧн актӧн.».

2. 10 статьяӧ содтыны татшӧм сюрӧса 11 юкӧн:

«11. Сэк, кор артмӧ лоӧмтор, мый вӧсна дугӧдӧны Ӧтйӧза палатаӧ Коми Республикаса Каналан Сӧветӧн либӧ Коми Республикаса Юралысьӧн вынсьӧдӧм пырысьлысь уджмогъяссӧ, либӧ босьтӧма татшӧм мыччӧдъяс, та йылысь юӧрсӧ Ӧтйӧза палата ыстӧ лӧсялӧмӧн Коми Республикаса Каналан Сӧветӧ либӧ Коми Республикаса Юралысьлы индӧм лоӧмтор артман (мыччӧдъяс босьтан) лунсянь 30 лунысь оз сёрджык кадколастӧ Ӧтйӧза палатаӧ пырысьлысь уджмогъяс дугӧдӧм йылысь юалӧм решитӧм да Ӧтйӧза палатаӧс помӧдз лӧсьӧдан процедура заводитӧм могысь.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.

Коми Республикаса Юралысь В.В. Уйба

Сыктывкар

2024 вося вӧльгым тӧлысь 5 лун

74-РЗ №